Deutsche Telekom

Deutsche Telekom AG er et tysk telekommunikasjonsselskap grunnlagt i 1996 med hovedkvarter i Bonn, etter å ha blitt utskilt fra forgjengeren Deutsche Bundespost, det tyske postverket. Den tyske staten eier direkte 15,7 % av selskapets aksjer og indirekte ytterligere 12,8 %. Den neststørste aksjonæren er det amerikanske selskapet Blackstone med 4,5 %. 67,5 % av aksjene eies av småaksjonærer. Deutsche Telekom var allerede Europas største telekommunikasjonsselskap da det sommeren 2000 tilbød US$ 50,7 milliarder for VoiceStream Wireless, noe som ville bety et samlet kundetall på 375 millioner. Fusjonen ble en katastrofe for aksjonærene som tapte 75 % av verdiene. VoiceStream med sine 3,9 millioner kunder stod i 2000 for et underskudd på rundt US$ 2,1 milliarder. Flere senatorer i Kongressen reagerte sterkt på oppkjøpet og forsøkte å få til et lovverk som ville forby det - noe EU tok ille opp. Deutsche Telekom AG er ett av Tysklands største selskaper med 240 000 ansatte (per 27. mai 2008). Med 30,5 millioner fasttelefonkunder og 37,1 millioner mobiltelefonkunder er Deutsche Telekom AG største teleleverandør i Tyskland. Deutsche Telekom AG omsatte for 62,5 milliarder euro (496 milliarder kroner) i 2007. Referanser Eksterne lenker (en) Offisielt nettsted (de) Offisiell blogg (de) Mate-URL (en) Deutsche Telekom – kategori av bilder, video eller lyd på Commons